  Виталий Пронин Россиысь ФСБ-лэн пограничникъёсты дасясь институтъёсыз егитъёсты вузъёсазы но ссузъёсазы дышетскыны ӧтё. Отын тодон-валан люканы быгато школаез йылпумъям 18-24 аресъемъёс. Вузъёсы пырон понна нимысьтыз экзамен сётоно, ссузъёсы экзаменъёстэк кутозы. Дышетскон дунтэк. Вузэз йылпумъям курсантъёсын 5 арлы контракт гожтозы военной служба ортчыны. 2019-тӥ аре дышетскыны пырыны мылкыд карисьёс 15-тӥ апрелёзь вазиськыны кулэ Россиысь ФСБ-лэн Удмурт ёзаз Ижкар, Пушкин ульча, 187 номеро юрт адресъя. Пыр-почгес тодыны луоз (3412) 600 - 400 телефон номеръя. УД  